
           Nr.23/220/2005
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului camerei Deputaţilor, modificat şi completat prin Hotărârea Camerei Deputaţilor nr.34/2005, vă înaintăm, alăturat, Raportul asupra propunerii legislative pentru completarea Ordonanţei Guvernului nr.15/2002 privind introducerea unor tarife de utilizare a infrastructurii de transport rutier, primită cu nr.P.l. X 543 din 23 noiembrie 2005.


În raport de obiectul de reglementare şi conţinutul său, propunerea legislativă face parte din categoria legilor ordinare.

PREŞEDINTE,

Dan Ioan Popescu

                Nr.23/220/2005

RAPORT

asupra propunerii legislative pentru completarea Ordonanţei Guvernului nr.15/2002 privind introducerea unor tarife de utilizare 
a infrastructurii de transport rutier
În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.34/2005, Comisia pentru industrii şi servicii a fost sesizată, cu nr.P.l. X 543 din 23 noiembrie 2005, pentru avizare şi dezbatere în fond, cu propunerea legislativă pentru completarea Ordonanţei Guvernului nr.15/2002 privind introducerea unor tarife de utilizare a infrastructurii de transport rutier.


Iniţiatorii propun ca tariful de utilizare a reţelei de drumuri naţionale din România, să fie plătit, de utilizatorii autovehiculelor folosite în agricultură sau apicultură, numai pentru perioadele efective de utilizare a reţelei de drumuri naţionale.

Propunerea legislativă a fost avizată favorabil de Consiliul Legislativ, cu nr.390 din 19 aprilie 2005, cu observaţii şi propuneri care nu au fost incluse în text.



Guvernul României, cu actul nr.1914 din 16 august 2005, a comunicat că nu susţine adoptarea propunerii legislative.



Propunerea legislativă a fost respinsă de Senat, în şedinţa din 17 noiembrie 2005.



Propunerea legislativă a fost avizată favorabil de Comisia juridică, de disciplină şi imunităţi, cu nr.P.l.X 543 din 13 decembrie 2005.



Examinarea propunerii legislative a avut loc în şedinţa comisiei din data de 14 decembrie 2005.

La lucrări au participat 20 de deputaţi din totalul de 23 de deputaţi membri ai comisiei.



La dezbaterile asupra propunerii legislative au participat specialişti din Ministerul Transporturilor, Construcţiilor şi Turismului, sub conducerea domnului secretar de stat Alexandros Galiaţatos.



În conformitate cu prevederile alineatului (1) al articolului 52 din Regulamentul Camerei Deputaţilor, modificat şi completat prin Hotărârea Camerei Deputaţilor nr.34/2005, iniţiatorii propunerii legislative au fost invitaţi, în scris, să participe la lucrările comisiei, dar nu au onorat această invitaţie.



În urma dezbaterii, membrii comisiei au hotărât, cu 20 de voturi pentru, să propună plenului Camerei Deputaţilor respingerea propunerii legislative.


Prin obiectul de reglementare şi conţinutul său, propunerea legislativă face parte din categoria legilor ordinare.



Potrivit prevederilor Constituţiei României, republicată, Camera decizională pentru această propunere legislativă este Camera Deputaţilor.
                    PREŞEDINTE,                                        SECRETAR,

                 Dan Ioan Popescu                                     Aurelia Vasile

Expert,

Daniel Bădina

